10.     ΑΠΟΦΑΣΙΣ ΥΠΟΥΡΓΩΝ ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ Αριθ. 7653 της 30 Απρ./18 Μαΐου 1955 Περί των υποχρέων εις την εισφοράν αγροφυλακής, επί κατηγοριών τινων αγροτικών κτημάτων. Έχοντες υπ’ όψιν το άρθρ. 88 παρ. 1 εδάφιον τελευταίον και παρ. 4 του υπ’ αριθ. 3030/54 Ν.Δ/τος «περί Αγροφυλακής», αποφασίζομεν. Άρθρ.1.-1.Επί των αναγκαστικών ή αναγκαστικώς παραταθεισών μισθώσεων αγροτικών κτημάτων, υποκειμένων εις την εισφοράν των άρθρ. 84 και επομ. του Ν.Δ. 3030/54 «περί Αγροφυλακής» υπόχρεοι εις την εισφοράν ταύτην είναι ο τε κύριος του κτήματος και ο μισθωτής. Εκ τούτων ο μεν μισθωτής υπόκειται εις τα 90% της εισφοράς, ο δε κύριος του κτήματος εις τα υπόλοιπα 10%. 2.Οι κύριοι, ως και οι μισθωταί τοιούτων κτημάτων, οφείλουν να περιλάβουν και τα κτήματα ταύτα εις την δήλωσιν, περί ης το άρθρ. 16 του από 2 Φεβρ. 1955 Β.Δ/τος «περί εκτελέσεως των οικονομικών διατάξεων του περί αγροφυλακής υπ’ αριθ. 3030/54 Ν.Δ/τος». Άρθρ.2.-1.Προκειμένου περί των εν άρθρ. 88 παρ. 4 του Ν.Δ. 3030/54 «περί Αγροφυλακής» αναφερομένων κτημάτων, υπόχρεοι εις την καταβολήν της εισφοράς είναι οι καλλιεργηταί των κτημάτων τούτων, εις ους παρεχωρήθησαν ταύτα έστω και προσωρινώς, ή εν περιπτώσει μισθώσεως, οι μισθωταί ή οι όπως δήποτε άλλως καρπούμενοι τα κτήματα ταύτα. 2.Η βεβαίωσις της εισφοράς επί των κτημάτων τούτων ενεργείται κατά την διαδικασίαν των άρθρ. 16 και επομ. του από 2 Φεβρ. 1955 Β.Δ/τος «περί εκτελέσεως των οικονομικών διατάξεων του περί Αγροφυλακής υπ’ αριθ. 3030/54 Ν.Δ/τος». 17.Α.β.9-10 Υπηρεσία Αγροτικής Ασφαλείας 